একই দলের বিদ্রোহী চেয়ারম্যান প্রার্থী আলমগীর কবির খানের চাচাতো ভাই ওমর ফারুক রাজু ও সাইদুল ইসলাম রাত ৯টার দিকে জানান, শনিবার বিকেলে তারা পাঙ্গাসীহাটে মিছিল করছিলেন। এ সময় আওয়ামী লীগের চেয়ারম্যান প্রার্থী আব্দুল সালাম ও তার লোকজন দেশীয় অস্ত্র নিয়ে হঠাৎই হামলা চালায় ও মারপিট করে। এতে তিনিসহ প্রার্থীর ছেলে ইমরান খান, শ্যালক কামরুল ইসলাম, গ্রাম পাঙ্গাসীর জাকির, শওকত আলী, হরিদাস, নিজামগাঁতীর বারিক, কৃষ্ণদিয়া গ্রামের রাজিবুল, মংলা মধু ও কালিঞ্জার স্বপন আহত হন।